שיחה:מגפון ניוז

message: הערת טובי פולק, העורך הראשי של "מגפון":
היוזמה להקמת העיתון והקמתו בפועל היתה של שני אנשים: עמית מנדלזון וטובי פולק.
עמית מנדלזון הוא מתכנת, מעצב גרפי ואדריכל החי בצרפת;
טובי פולק הוא עיתונאי ועורך, לשעבר חבר מערכת מעריב ועוסק בכתיבה ועריכה ב-30 השנים האחרונות.
עמית מנדלזון הוא המנהל הטכני של העיתון, האחראי על מדור הטכנולוגיה, המעצב הגרפי והאחראי הבלעדי על התחזוקה והתפעול הטכני של אתר העיתון
(מעיר ההערה: טובי פולק)
ראשית, נחמד שכתבתם עלינו במסגרת הפרויקט שלכם.
שנית, כתבתם בצורה יסודית למדי.
שלישית, לא כל הדברים מדוייקים, בעיקר במה שקשור בהיררכיה של המערכת וב"אוטונומיה" כביכול של העורכים. הייתי שמחה לערוך תיקונים בטקסט שלכם.
 
כמי שנמנית עם מייסדי העיתון העצמאי מגפון וסגל העריכה הבכיר, בתחילת פברואר העליתי כאן ערך מגפון, שנמחק משום מה בידי "שנילי". הנה מה שכתבתי:
עיתון מגפון - עיתון עצמאי ישראלי באינטרנט - הוקם ומנוהל במתכונת של קואופרטיב - בבעלות משותפת של העובדים בו כתבים, כותבים ועורכים, צלמים ומעצבים, בעלי טורים, אנשי שטח ומשרד, אנשי מסחר ומודעות ועוד.
מגפון הוא עיתון עצמאי ובלתי תלוי בגורמים פוליטיים ו/או בבעלי הון ותאגידים כלכליים.
מגפון הוא עיתון חופשי, פלורליסטי, פתוח לכל דעה חוקית ולגיטימית, לכל כותב, בכל תחום מתחומי החיים.
מגפון עוסק בכל תחומי החיים בישראל: חדשות שוטפות, כלכלה, ספורט, תרבות ואמנות, דת ומסורת, פנאי, חברה, איכות סביבה, קיימות, חינוך, יחסים, אופנה, אוכל, בריאות, בעלי חיים, טכנולוגיה ועוד.
מגפון מטפל ויטפל בכל הנושאים שיגיעו לידיו על-פי אמות מידה עיתונאיות של צוות הכתבים ימין ושמאל, קפיטליזם וסוציאליזם, נשים וגברים, ערבים ויהודים, מיעוט ורוב.
מגפון הוא עיתון מסחרי, ומפרסם מודעות מסחריות (לגיטימיות וחוקיות) ללא תלות ובלי כל קשר לתכנים המערכתיים.
מגפון יוצא לאור בשלב ראשון בעברית.
מגפון נבנה, עוצב, נכתב, נערך, מצולם ומתופעל על-ידי עשרות עיתונאים, כותבים, כתבים, עורכים, צלמים, מעצבים ואנשי מסחר ומנהלה - שמציגים ניסיון של עשרות שנים בעיתונות הישראלית. הוא משלב עיתונאים ותיקים עם פרחי עיתונות, הלומדים את המלאכה תוך כדי עשייה וחניכה.
מגפון נתמך באלפי אוהדים בפייסבוק, בטוויטר וברשתות חברתיות נוספות בארץ ובעולם.
ההיסטוריה של מגפון:
הכל התחיל, כמו הרבה מאוד דברים בשנה האחרונה, בסטטוס אחד קטן בפייסבוק. טובי פולק, בעבר עיתונאי מעריב שבשנים האחרונות עוסק בניהול תוכן, ראה את פרשת ערוץ 10 והתפטרותו של גיא זוהר בשידור חי והגה את הרעיון - להקים עיתון עצמאי. ב-10.9.2011 הוא כתב: שנקים עיתון אינטרנטי? הסטטוס הזה זכה לעשרות רבות של לייקים, ועיתונאים רבים פנו אל פולק והציעו להשתתף במיזם. עמית מנדלזון, המנהל הטכנולוגי של המיזם, עבד יחד עם טובי במשך ימים ולילות (השניים לא נפגשו מעולם פיזית, אלא תקשרו דרך סקייפ) על תיכנון האתר והקמתו. בהמשך הצטרפו עיתונאים ותיקים, בהם צבי זינגר, שרית פרקול, עמית קרטס בנין, ירמי עמיר, אורה עריף כץ, עירית רוזנבלום, עמי אטינגר, אירית רותם ועוד.
האסיפה המכוננת של העיתון העצמאי מגפון, שאז עוד לא היה לו שם והוא נקרא "קואופרטיב העיתונות", התקיימה בבית ציוני אמריקה בת"א ב-4.10.2011. העבודה על העיתון נמשכה במרץ, כשהכתבים, הצלמים, העורכים, המעצב, עובדים כולם ללא תמורה.
ההכרזה על שמו של העיתון העצמאי – מגפון – וחשיפת הלוגו נעשו לקראת כנס חירום של התקשורת הישראלית, שהתקיים ב-20.11.11 בסינמטק תל אביב. עיתונאי מגפון הופיעו לכנס עם סטיקרים הנושאים את לוגו העיתון העצמאי מגפון.
מגפון עלה לאוויר בהשקה רכה בתאריך 5.1.2012, ומאז הוא מתעדכן ומשתכלל, נוספים לו עובדים ואזורי תוכן חדשים. בתחילת 2012 העיתון גם נרשם רשמית כקואופרטיב.
עד כאן מה שכתבתי בערך המקורי שיצרתי בפברואר. והנה עדכונים: 
נכון להיום (20.6.2012) יש במגפון יותר מ-5,000 כתבות, מאמרים, סיפורים וטורים. החודש הודיע לנו גוגל ניוז שהוא כולל את מגפון בעדכוני החדשות שלו. 
קישורים לכתבות רלוונטיות:
מגפון - לידתו של עיתון http://perkol.itgo.com/megafon.htm
כתבה על מגפון באתר הקואופרטיבים של האו"ם - http://www.stories.coop/stories/written/alternative-voice-israeli-media
פרקולית - שיחה 01:07, 21 ביוני 2012 (IDT)
replies: text: שלום לך.

text: כרגע יש בראש הערך תבנית שמספרת שהערך בעבודה ואין לערוך אותו, אך בקרוב התבנית אמורה לרדת ואז תוכלי גם את לעשות שינויים בערך. אם תזדקקי לעזרה, אשמח לסייע. • רוליג  • שיחה  • אמצו חתול 00:21, 21 ביוני 2012 (IDT)
אוקיי, תודה :-)
פרקולית - שיחה 01:07, 21 ביוני 2012 (IDT)
replies: text: : איך מוסיפים תמונות לערך? יש לנו תמונות מכנס הייסוד, מאסיפת המערכת הראשונה וכדומה. פרקולית - שיחה 22:05, 15 ביולי 2012 (IDT)
replies: text: ::ראי עזרה:תפריט ראשי/תמונות וקבצים. דוד שי - שיחה 22:35, 15 ביולי 2012 (IDT)
thread_title: שלום

message: עמית מנדלזון הקים את העיתון עם מר פולק. בנה אותו במו ידיו ומשמש כמנהל הטכני שלו  213.56.226.222 17:50, 21 ביוני 2012 (IDT)
replies: text: אני כתבתי את זה בערך המקורי שחיברתי וגם כאן, בחלק על ההיסטוריה של מגפון. כשתהיה אפשרות לעדכן את הערך, אני מקווה שיתאפשר לי להכניס את התיקונים והתוספות. פרקולית - שיחה 18:24, 21 ביוני 2012 (IDT)
replies: text: :שמחתי מאוד לראות את שיתוף הערך שכתבתי בדף הפייסבוק שלכם ואת ההערות שכתבתם. כאמור, אני סטודנטית בקורס אקדמי באוניברסיטה, וכותבת ערך זה במסגרת אחת ממטלות הקורס. מטבע הדברים יתכן שייפלו אי דיוקים בכתיבה, ולא אתנגד שתעירו לי על כך. בקשר לתיקון על עמית מנדלסון- האם יש לכך סימוכין? לא מצאתי אזכור נוסף לתפקידו של מנדלסון במקורות קיימים. אשר להגדרתו של מגפון- האתר מגדיר עצמו כעיתון, ולפיכך בחרתי להתייחס אליו ככזה. לא מתקיימת שום סתירה באשר להיותו של האתר "עיתון חדשות מקוון", בדומה לעיתונים מקוונים אחרים שמצוינים בגוף הערך.
replies: text: ::תודה לך על הכתיבה. אם תציצי במסמך המוסמך והממוסמך [[[לידתו של עיתון|http://perkol.itgo.com/megafon.htm]]], תראי שזה אכן כך - מנדלזון בנה את האתר יחד עם היזם והעורך הראשי, טובי פולק, והוא משמש כמנהלו הטכנלוגי.

text: ::לשאלות נוספות תוכלי לפנות אלי (שרית פרקול)  פרקולית - שיחה 10:15, 22 ביוני 2012 (IDT)
עשיתי קצת סדר בשיחה שלכן. אין צורך לכתוב כותרת חדשה כל פעם. כל נושא, תחת כותרת משלו. בנוסף, טיפ קטן, . תמשיכו בשיתוף הפעולה. • רוליג  • שיחה  • אמצו חתול 11:40, 22 ביוני 2012 (IDT)
replies: text: :::: תודה :-) לא הייתי כאן כמה שנים, אני באמת צריכה רענון. פרקולית - שיחה 12:33, 22 ביוני 2012 (IDT)
replies: text: ::::: היי שרית, הכנסתי כמה תיקונים בהתאם להערותייך. מוזמנת לקרוא, להעיר ולתקן בהמשך :)
replies: text: :::::: תודה, זה משתפר והולך. החלוקה למדורים גדולים וקטנים אינה בדיוק כפי שהיא משתקפת בסרגל הניווט. הייתי מוותרת עליה לחלוטין. למשל, אזור המאמרים כולל שמונה מאמרים בדף הבית שמתחלפים מידי יום-יומיים. זה לא "מדור קטן". אגב, אין צורך לכתוב שהמאמרים לוקטו ממדורים אחרים, מפני שזה לא מדויק. יש מאמרים שמתפרסמים אך ורק באזור מאמרי הדעה.
replies: text: :::::: בנוסף, לא הייתי נטפלת לעניין מספר העוקבים בטוויטר. אנחנו כמעט לא משתמשים ולא מקדמים את הטוויטר. לעומת זאת, יש לנו עוד דף אוהדים פעיל בפייסבוק - https://www.facebook.com/megafon.news. ויש לו בינתיים יותר מ-1,300 אוהדים. למעשה, מספר האוהדים דינמי, כך שלא בטוח שיש טעם לנקוב בו במסגרת ערך אנציקלופדי.

text: :::::: ותיקון: שמו של המנהל הטכנולוגי של מגפון הוא עמית מנדלזון, ולא כפי שנכתב.

text: :::::: תודה! פרקולית - שיחה 18:58, 27 ביוני 2012 (IDT)
thread_title:  תיקון 

message: שלום, מצטרפת לברכות על כתיבת הערך. מבקשת להתייחס לתחום שאני עורכת: תחום המדיה. הביטוי 'עיתונאים לשעבר' נראה לי לא מתאים: אנחנו עיתונאים. אפשר לומר 'עיתונאים ותיקים'. מאורה עריף כץ 192.114.2.48 19:15, 21 ביוני 2012 (IDT)
thread_title:  משוב מ-21 ביוני 2012 

message: עדיף השם מגפון (אתר חדשות). את התיאור "עיתון" נשמור לעיתון מודפס על נייר. דוד שי - שיחה 20:14, 21 ביוני 2012 (IDT)
שלום דוד :-)
אנחנו קוראים לנו עיתון (כי נולדנו כ"עיתון העיתונאים"), אבל גם אתר חדשות יהיה בהחלט בסדר. פרקולית - שיחה 20:41, 21 ביוני 2012 (IDT)
thread_title:  שם הערך 

message: אני חוזר ואומר היוזמה להקמת מגפון לא היתה של טובי פולק לבד. עמית מנדלזון הוא זה שיזם את מגפון ביחד עם מר פולק והוא זה שבנה אותו לבד.  83.156.120.23 09:25, 2 ביולי 2012 (IDT)
thread_title:  משוב מ-2 ביולי 2012 

message: תגידו אתם לא קוראים מה שכותבים לכם ????? עורך העיתון מודיע לכם בעצמו שהוא לא היה לבד בהקמת המיזם ואתם בשלכם ? אולי זה לא בדיוק המקצוע שאתם צריכים לבחור ? 83.156.120.23 18:47, 28 ביולי 2012 (IDT)
replies: text: ויקיפדיה היא אנציקלופדיה שכל אחד יכול לערוך. המילים "כל אחד" כוונתן: גם טובי פולק ועמית מנדלזון. דוד שי - שיחה 19:47, 28 ביולי 2012 (IDT)
thread_title:  משוב מ-28 ביולי 2012 

message: אתם מתעקשים להתעלם מהמיסד השני של העיתון למרות שכל העולם ואישתו כבר הודיעו לכם על כך וזה כולל מר פולאק. 83.156.120.23 13:55, 31 באוקטובר 2012 (IST)
thread_title:  הערך לא נכון וחסר ואתם מתעקשים  

message: בינואר 2016 פרש טובי פולאק מעריכת העיתון והעורך הראשי נכון להיום הוא עמית מנדלזון. מבנה העיתון השתנה עקרונית אך הוא ממשיך לתפקד ואף צובר קוראים נכון לדצמבר 2016 ממוצע של 10 אלפים קוראים ביום. מגפון איננו קואופרטיב יותר והוא מתוחזק מכיסו של העורך הראשי. 83.156.120.23 23:41, 19 במרץ 2017 (IST)
thread_title:  משוב מ-19 במרץ 2017 

message: מה זה האתר הזה, שיש עליו כל כך מעט תוצאות בגוגל, וגם הן מזמן הקמת האתר (או קצת מעבר)? האם יש בו חשיבות, ומהי? Yanivshn - שיחה 02:53, 1 באפריל 2022 (IDT)
 תוכן הערך מדבר בעד עצמו, במיוחד היותו מיזם קואופרטיבי. אגב הניסיון להציע הסרתו בגלל שהוא מקור למידע שאתה מתנגד לו בערך גל הטרור 2022 אינה נראית סבירה. Ommnia - שיחה 00:28, 2 באפריל 2022 (IDT)
replies: text: :הצעתי את הסרתו מאותה סיבה שהתנגדתי לו כמקור: אתר חדשות שלא נראה שהתקבל בציבור כלל (אני למשל נחשפתי אליו לראשונה במקור שהבאת) – בחיפושי חדשות בגוגל הוא מעולם לא עלה לי כלל. ולכן זה סביר מאוד. כרגע מסתבר שיש תומכים נוספים, אבל באמת שלא נפגשתי עם האתר הזה. דרך אגב, כל התומכים בחשיבות עד עתה מזוהים עם השמאל. זכותכם, אבל סתם מעניין. Yanivshn - שיחה 21:46, 2 באפריל 2022 (IDT)
replies: text: ::הנימוק "אני למשל נחשפתי אליו לראשונה" מעניין. יש בוויקיפדיה עשרות ערכים על רבנים וישיבות שאני, למשל, מעולם לא נחשפתי לקיומם. האם זה נימוק למחיקתם? ממתי חוסר ידיעה אישית של ויקיפד הוא נימוק למחיקה? גם הטענה "כל התומכים בחשיבות עד עתה מזוהים עם השמאל" מיותרת. האם בדיון על חשיבותה של ישיבה תטען "כל התומכים בחשיבות עד עתה מזוהים עם היהדות החרדית"? דוד שי - שיחה 08:01, 3 באפריל 2022 (IDT)
replies: text: :::בקשר לרישא: כללית אתה צודק, אבל במקרה של אתר חדשות, הייתי מצפה שיהיה מוכר לכלל הציבור. הרי חדשות כל הזמן מתחדשות, יש המון תוצאות לאירועי חדשות. בקשר לסיפא, ההקבלה לא נכונה, לדעתי, כי כאן מדובר באתר שאמור להיות כללי ורלוונטי לכל הציבור באופן שווה. הוא לא אמור לעורר הזדהות או עניין מבעלי עמדה מובהקת בלבד. ואם יש לאתר זיהוי פוליטי, צריך לציין אותו בערך. Yanivshn - שיחה 09:55, 3 באפריל 2022 (IDT)
replies: text: ::::לא חייב להיות מוכר לכלל הציבור. יכול להיות גם פחות. PRIDE! - שיחה 15:10, 3 באפריל 2022 (IDT)

text: אתר החדשות האינטרנטי פעיל משנת 2011 בנושאי אקטואליה. לכל גוף התורם לציבור מידע חדשותי יש חשיבות.     -   \ \Leftrightarrow       Crocodile2020 ‏• שיחה 01:51, 2 באפריל 2022 (IDT)
replies: text: : אתר חדשות ותיק. דוד שי - שיחה 08:00, 2 באפריל 2022 (IDT)
replies: text: ::. עיתון ותיק עם מודל עסקי שהיה יוצא דופן בשעתו (כיום יש עוד עיתונים במודל זה). Danny Gershoni - שיחה 10:58, 2 באפריל 2022 (IDT)
replies: text: :::, לדעתי עובר את רף החשיבות למרות שאני לא זוכר סקופים גדולים שלו. אין בהבהרת חשיבות זו עדות על אמינות האתר, אמינותו מפוקפקת לדעתי. Yyy774 - שיחה 15:21, 3 באפריל 2022 (IDT)
thread_title:  חשיבות 

message: מציע להחליף לשם מגפון ניוז, כך שמו בדף האודות, כך כתובת האינטרנט שלו (דומיין) ובכך נחסוך את הסוגריים. Yyy774 - שיחה 09:46, 31 ביולי 2022 (IDT)
replies: text: @Gabi S., עשית הפניה מהשם המוצע, מה דעתך? Yyy774 - שיחה 09:47, 31 ביולי 2022 (IDT)
replies: text: :אין לי התנגדות. -- ‏גבי‏ (שיחה | תרומות) 11:20, 1 באוגוסט 2022 (IDT)
replies: text: :: ספסף • בואו נתכתב • איך לשפר את ויקיפדיה. מה אתם אומרים? 15:47, 26 באוגוסט 2022 (IDT)
thread_title:  שינוי שם 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.hayarkon70.org/ נמצא כקישור שבור. מומלץ להוסיף https://web.archive.org/web/20140208004739/http://www.hayarkon70.org/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:36, 28 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)